Berengar, car Svetog Rimskog Carstva - Wikipedija

# Berengar, car Svetog Rimskog Carstva

### Izvor: Wikipedija

Berengar od Friulija ( ubijen 16 travanj 924 ) je bio kralj Italije od 888 godine i car Svetog Rimskog Carstva od 915 godine.

## [uredi] Porodica

Otac Berengara je bio Eberhard grof Friulija koji je kao nagradu za svoju vjernu službu dobio ruku kćerke cara Luja I. . Iako u doba rođenja Berengara ta činjenica da je po ženskoj liniji carev unuk nije imala nikakvu važnost, ona tijekom kasnijeg njegovog života kada je došlo do izumreća dinastija Karolinga u Italiji i Njemačkoj dobiva neuporedivu važnost.

## [uredi] Ratovi za kraljevstvo

Iste one nerede koje njegov rođak Arnulf koristi da bi postao kralj Njemačke Berenger koristi kako bi se 888 godine krunisao za kralja Italije. Tim potezom on preduhitruje ambicioznog Guido od Spoleta s sličnim rodoslovljem što dovodi do početka prvoga rata. Njegove prve ratne godine protiv vojvodi od Spoleta postaju jedan poraz za drugim, ali s uspješnim izbjegavanjem bitke koja bi odlučila rata. Nemajući drugi izbor pošto su sve druge titule bile zauzete Guido od Spoleta se okrunisao za cara. Niti smrt ovoga cara nije ništa promijenila nego je samo rat nastavljen protiv njegovog sina s istim negativnim rezultatima. Nemajući izbor Berengar tada traži pomoć iz Njemačke od Arnulf od Karantanije koji dolazi 896 godine i pobjeđuje Lambert od Spoleta . Njegov kasniji povratak u Njemačku rezultira 898 godine novim vojnim porazom Berengera, ali i ubojstvom Lamberta što je trebalo dovesti mir u Italiju. To se na kraju pokazalo daleko od istine pošto novi vojni poraz nastupa 899 godine u bitci protiv pljačkaške horde Mađara. Sada talijanski plemići i papa nude krunu Italije i carstva Luja III. pod uvjetom da pobjedi vojno nesposobnog Berengara. Nedugo nakon ostvarivanja te pobjede 900 godine obje krune su dane Luju III. koji ipak biva gubi najprije bitku 902, a potom i 905 godine od vječnog ratnog gubitnika Berengara.

## [uredi] Car i pad

Sljedećih deset godina ovaj kralj ipak dobiva priliku uživatu u miru koji završava njegovom krunidbom 915 godine za cara Svetog Rimskog Carstva. Očekivanja pape i plemića da će novi car pokrenuti pohod protiv pljačkaških pohoda Arapa tijekom sljedećih godina postaju razočarana jer se Berengar i dalje više brine svojim Fruilijem koji je ugrožen od Mađara nego potencijalno izdajničkom južnom Italijom. Zbog toga nezadovoljni plemići donose odluku 922 godine da pozovu Rudolfa vojvodu od Burgundije da preuzme vlast u Italiji. Sljedeću godinu Berengar gubi veliku bitku protiv novog pretendenta samo da bi se povukao u Friuli radi jačanja svojih snaga. Taj pokušaj završava neuspješno 924 godine kada horda Mađara ponovno pobjeđuje njegovu vojsku i pljačka provincije pod kontrolom Berengera. U tako politički neugodnoj situaciji Berengar pada kao žrtva atentata najvjerovatnije sponzoriranog od Rudolfa vojvode od Burgundije.

## [uredi] Nasljedstvo

Iako ovaj car umire bez svoga carskoga nasljednika njegovo nasljedstvo postaje veliki broj vojvodskih i grofovskih kuća koje vode porjeklo od njega. Njegovom smrću Karolinško carstvo je definitivno ukinuto tako da se novog cara Svetog Rimskog Carstva čeka gotovo četrdeset godina.

Prethodnik: Luj III. | Car Svetog Rimskog Carstva | Nasljednik: ukidanje carstva. Novi car će biti tek Oto I.

Dobavljeno iz "http://hr.wikipedia.org../../../b/e/r/Berengar%2C_car_Svetog_Rimskog_Carstva_3aff.html"

Kategorija: Carevi Svetog Rimskog Carstva

##### Views

- Članak
- Razgovor
- Trenutna inačica

##### Traži